
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 10. decembra noteikumos Nr. 599 "Noteikumi par oficiālās statistikas veidlapu paraugiem izglītības jomā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts izstrādāts pēc Izglītības un zinātnes ministrijas iniciatīvas, aktualizējot statistikas veidlapu paraugu saturu un to aizpildīšanas procesu, lai mazinātu administratīvo slogu izglītības iestādēm, efektīvāk izmantotu Valsts izglītības informācijas sistēmā (turpmāk – VIIS) pieejamos datus un pielāgotu statistiskās informācijas iegūšanu lietotāju vajadzībām.
1.2. Mērķis
Mērķa apraksts
Noteikumu projekta mērķis ir vienkāršot izglītības statistikas veidlapas, samazinot aizpildāmo tabulu skaitu un administratīvo slogu respondentiem, pielāgojot veidlapas aktuālajai situācijai un lietotāju vajadzībām, kā arī samazinot sniedzamās informācijas apjomu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Statistikas likuma 11. pants paredz, ka Ministru kabinets apstiprina statistikas iestāžu izstrādāto oficiālās statistikas veidlapu (turpmāk -veidlapa) paraugus un nosaka to aizpildīšanas un iesniegšanas kārtību.
Izglītības un zinātnes ministrija ir atbildīga par oficiālās statistikas veidlapu izglītības jomā uzturēšanu, apkopošanu, apstrādi un iegūto datu analīzi.
Spēkā esošie 2019. gada 10. decembra Ministru kabineta noteikumi Nr. 599 "Noteikumi par oficiālās statistikas veidlapu paraugiem izglītības jomā" nosaka oficiālās statistikas veidlapu paraugus izglītības jomā, kurus aizpilda izglītības iestādes par īstenotajām vispārējās pamatizglītības, vispārējās vidējās izglītības un pirmsskolas izglītības programmām, lai nodrošinātu informāciju valsts un starptautiskajām vajadzībām.
Izvērtējot spēkā esošajās veidlapās iekļauto rādītāju apjomu un to iegūšanas iespējas, konstatēts, ka būtiska daļa pieprasītās informācijas  ir pieejama VIIS, un kopsavilkuma tabulas iespējams izveidot izmantojot sistēmā pieejamās atskaites. Līdz ar to daļa statistikas veidlapās pieprasītās informācijas dublē jau valsts rīcībā esošos datus, radot papildu administratīvo slogu izglītības iestādēm, kā arī daļa veidlapās iekļautā informācija ir novecojusi.
Problēmas un risinājumi
Problēmas apraksts
Esošais regulējums rada nesamērīgu administratīvo slogu izglītības iestādēm, paredz datu dublēšanu un nenodrošina vienotu datu fiksēšanas pieeju, kas negatīvi ietekmē datu kvalitāti un salīdzināmību. Lai mazinātu respondentu noslodzi un optimizētu datu iegūšanas procesu, noteikumu grozījumu projekts (turpmāk - grozījumi) paredz samazināt oficiālās statistikas veidlapās iekļauto tabulu skaitu, saglabājot tikai informāciju, kas nav pieejama VIIS.
Risinājuma apraksts
Noteikumu grozījumu projektā tiek optimizēti 1. un 2. pielikumi, saglabājot rādītājus, kurus nav iespējams izgūt no VIIS,  un nodrošinot atbilstību klašu sadalījumam atbilstoši jaunajam finansēšanas modelim "Programma skolā".
Ar grozījumiem paredzēts veikt izmaiņas statistikas veidlapā Nr. VS-1 (1. pielikums) un statistikas veidlapā Nr. VSP-1 (2. pielikums) būtiski vienkāršojot to struktūru. Noteikumu projekts paredz no 1. pielikuma izslēgt vairākas līdzšinējās tabulas, kuru dati ir pieejami VIIS,  (tai skaitā 5.1.–5.4. tabulas), saglabājot pedagogu sadaļu, kas turpmāk tiks strukturēta kā 1.1.–1.4. tabulas. Vienlaikus tabulās 1.1., 1.2. un 1.4. tiek precizēts klašu grupējums atbilstoši finansēšanas modelim "Programmai skolā", mainot klašu posmus no 1.–4. uz 1.–3. klasēm un no 5.–6. uz 4.–6. klasēm, tādējādi nodrošinot datu atbilstību aktuālajam izglītības satura regulējumam.
Papildus tiek saglabāta informācija par izglītības iestādes finansējumu un attiecīgā tabula tiek numurēta kā 2. tabula (iepriekš – 6. tabula).
Veidlapas Nr. VS-1 noslēdzošajā tabulā tiek iekļauta līdzšinējā 13. tabula par svešvalodu apguvi, kas turpmāk būs 3. tabula. Lai nodrošinātu datu pilnīgumu un novērstu iespēju pēc citu tabulu izslēgšanas iesniegt statistiski nesalāgojamus vai nepilnīgus datus, noteikumu projektā paredzēts papildināt 3. tabulu ar papildu rindu, kurā norāda kopējo izglītojamo skaitu 1.–12. klasē uz 1. septembri. Šis rādītājs kalpos kā kontrolrādītājs datu validācijai. Minētā prasība attiecas tikai uz 1. pielikumu un tiks ieviesta VIIS kā datu validācijas mehānisms, tādējādi veicinot datu kvalitātes nodrošināšanu.
Noteikumu projekts paredz no 2. pielikuma izslēgt līdzšinējās tabulas par izglītojamo skaitu, kuru dati ir pieejami VIIS, tostarp 5.1.–5.4. tabulu. Vienlaikus tiek saglabāta pedagogu sadaļa, kas turpmāk būs strukturēta kā 1.1.–1.4. tabula. Tāpat tiek saglabāta informācija par izglītības iestādes finansējumu, attiecīgo tabulu pārnumurējot par 2. tabulu (iepriekš – 6. tabula). Papildus noteikumu projekts paredz precizēt finansējuma tabulu, izslēdzot 208. rindu "no 207. rindas – ēdināšanas izdevumi" (iepriekš – 608. rinda "no 607. rindas – ēdināšanas izdevumi"), jo tajā ietvertā informācija netiek izmantota oficiālās statistikas sagatavošanā vai izglītības politikas plānošanā.
Atbilstoši spēkā esošajam regulējumam pārskati tiek iesniegti par situāciju uz 5. septembri. Noteikumu projekts paredz mainīt pārskata datumu, nosakot, ka dati turpmāk iesniedzami par situāciju uz 1. septembri, tādējādi salāgojot to ar Centrālajai statistikas pārvaldei sagatavojamajiem datiem no izglītības iestāžu apstiprinātajiem datiem par mērķdotācijas saņemšanu uz 1. septembri. Šādas izmaiņas nodrošinās vienotu datu fiksācijas principu visā izglītības sistēmā un uzlabos datu savstarpējo salīdzināmību.
Optimizējot iesniedzamo datu apjomu no 22 tabulām uz 3 tabulām, tiek nodrošināta vienkāršāka un pārskatāmāka statistikas veidlapu struktūra, vienlaikus saglabājot būtiskos rādītājus politikas plānošanai, analīzei un starptautisko saistību izpildei.
Saskaņā ar Ministru kabineta noteikumu Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" 9.punktu, grozījumi paredz mainīt oficiālās statistikas pārskatu iesniegšanas termiņu uz 1. decembri (iepriekš – 4.oktobris). Izglītības iestādes pedagogu tarifikācijas VIIS un to datu korekciju atbilstoši apstiprinātam mērķdotācijas sadalījumam var veikt visa oktobra mēneša ietvaros un ņemot vērā, ka kvalitatīvu un precīzu statistikas pārskatu sagatavošanai ir nepieciešami pilnībā verificēti un konsolidēti dati no VIIS (kas kļūst pieejami tikai pēc visu pedagogu tarifikāciju galīgās apstiprināšanas un sistēmas datu sakārtošanas), termiņa pārcelšana uz 1. decembri nodrošinās iegūto datu objektivitāti un kvalitāti, garantēs izglītības iestādēm samērīgu un objektīvi pietiekamu laiku datu pārbaudei un korekcijai pirms oficiālā pārskata iesniegšanas.

Tiek saglabātas tikai tās statistikas tabulas, kuru dati nav pieejami vai nav izmantojami nepieciešamajā detalizācijā VIIS. Tas attiecas uz pedagogu datiem, lai gan VIIS ir pieejami pedagogu tarifikācijas dati, tie primāri paredzēti darba likmju uzskaitei un nenodrošina standartizētas, analītiski izmantojamas atskaites par pedagogu kopējo sadalījumu (piemēram, pēc izglītības, vecuma vai citiem statistikas rādītājiem) valstiskā līmenī. Par izglītības iestādes finansējumu, šie dati netiek uzkrāti VIIS. Attiecībā par svešvalodas apguvi, VIIS svešvalodu apguves dati ir ierobežoti, jo tie tiek uzskaitīti vispārīgā kategorijā "svešvaloda", neidentificējot konkrētas valodas un pilnu apguves struktūru.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Izglītības iestādes (5. punkts)
Ietekmes apraksts
Tiesību akta projekts samazina administratīvo slogu izglītības iestādēm, kas aizpilda un iesniedz oficiālās statistikas pārskatus izglītības jomā.
Pašlaik daļa statistikas veidlapās pieprasītās informācijas jau ir pieejama Valsts izglītības informācijas sistēmā (turpmāk - VIIS), tādēļ izglītības iestādēm ir jāveic datu atkārtota apkopošana un ievade, radot datu dublēšanu un papildu administratīvo slogu.
Ar projektu tiek optimizēts statistikas veidlapu saturs, izslēdzot tabulas, kuru dati ir pieejami VIIS, un saglabājot tikai tos rādītājus, kurus nav iespējams iegūt nepieciešamajā detalizācijā no esošajām informācijas sistēmām. Rezultātā tiek samazināts iesniedzamās informācijas apjoms un vienkāršots pārskatu sagatavošanas process.
Veidlapu struktūra tiek būtiski vienkāršota, samazinot tabulu skaitu no 22 līdz 3 tabulām. Vienlaikus tiek saglabāta datu pieejamība izglītības politikas plānošanas, analīzes un starptautisko statistikas saistību izpildes vajadzībām.
Projekts neparedz jaunu informācijas sniegšanas pienākumu noteikšanu, jaunu informācijas sistēmu izmantošanu vai papildu izmaksas respondentiem. Gluži pretēji – tas samazina administratīvās darbības, kas saistītas ar datu apkopošanu un iesniegšanu, kā arī pagarina pārskatu iesniegšanas termiņu, nodrošinot izglītības iestādēm pietiekamu laiku datu pārbaudei un precizēšanai.
Līdz ar to projektam ir pozitīva ietekme uz administratīvā sloga mazināšanu izglītības iestādēm. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Izglītības iestādes (5. punkts)
	samazinās
Vērtības nozīme:
	10,98
euro
	6,00
stunda
	868
Respondenti (izglītības iestādes)
	1,0
reize
	-57 183,84
	Projekts samazina administratīvo slogu izglītības iestādēm, kuras sniedz oficiālās statistikas datus izglītības jomā. Administratīvā sloga samazinājums tiek panākts, optimizējot statistikas veidlapu saturu, izslēdzot informāciju, kas jau ir pieejama Valsts izglītības informācijas sistēmā, kā arī samazinot aizpildāmo tabulu skaitu no 22 līdz 3 tabulām.
Administratīvā sloga samazinājuma aprēķins balstīts uz ekspertu vērtējumu par laiku, kas nepieciešams statistikas pārskata sagatavošanai pirms un pēc veidlapu optimizācijas. Tiek lēsts, ka viena izglītības iestāde statistikas pārskata sagatavošanai vidēji ietaupīs 6 darba stundas gadā.
Ņemot vērā, ka 2025. gadā statistikas pārskatus iesniedza 868 izglītības iestādes, kopējais laika ietaupījums respondentiem ir aptuveni 5 208 darba stundas gadā.
Projekts neparedz jaunu informācijas sniegšanas pienākumu noteikšanu, papildu datu ievadi vai papildu izmaksas respondentiem.
2025. gadā vidējā darba alga valsts struktūrās Izglītībā ir 1823 euro, nostrādātās darba stundas 2025. gadā vidēji 166 stundas mēnesī.  Informācija izgūta no Centrālās statistikas pārvalde Statistikas datu bāze DSV070. https://data.stat.gov.lv/pxweb/lv/OSP_PUB/START__EMP__DS__DSV/DSV070/table/tableViewLayout1/

	Kopā
	-57 183,84
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Projekts neparedz grozījumus citos normatīvajos aktos.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Tiesību akta projekts neietekmē Latvijas starptautiskās saistības.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Izglītības iestādes
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Projekts izstrādāts, ņemot vērā izglītības iestāžu ierosinājumus par administratīvā sloga mazināšanu.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Tiesību akta izpildi nodrošina esošā institucionālā sistēma. Papildu institucionāli mehānismi nav nepieciešami.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

